ATP30 บวกแรง 9% ลุ้นไตรมาส 3 โตเด่น! รับให้บริการรถเพิ่ม 70 คัน-แตกไลน์ธุรกิจใหม่
ATP30 บวกแรง 9% โดย ณ เวลา 15.45 น. อยู่ที่ระดับ 1.47 บาท บวก 0.12 บาท ลุ้นไตรมาส 3 โตเด่น! รับให้บริการรถเพิ่มอีก 70 คัน-แตกไลน์ธุรกิจใหม่ 
ATP30 บวกแรง 9% โดย ณ เวลา 15.45 น. อยู่ที่ระดับ 1.47 บาท บวก 0.12 บาท ลุ้นไตรมาส 3 โตเด่น! รับให้บริการรถเพิ่มอีก 70 คัน-แตกไลน์ธุรกิจใหม่
31 ส.ค. 2564

ผู้สื่อข่าวรายงานว่า วันนี้(31ส.ค.64) บริษัท เอทีพี 30 จำกัด (มหาชน) หรือ ATP30 ณ เวลา 15.45 น. อยู่ที่ระดับ 1.47 บาท บวก 0.12 บาท หรือ 8.89% ด้วยมูลค่าซื้อขาย 45.24 ล้านบาท

อนึ่งก่อนหน้านายปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) (ATP30) ผู้ดำเนินธุรกิจให้บริการรถรับส่งพนักงานจากแหล่งที่พักอาศัยในเขตชุมชนไปยังโรงงานอุตสาหกรรมหรือสถานประกอบการโดยเฉพาะรอบเขตนิคมอุตสาหกรรมในภาคตะวันออก (Eastern Seaboard) เปิดเผยทิศทางธุรกิจไตรมาส 3/64 มีแนวโน้มเติบโตในเกณฑ์ดี เนื่องจากบริษัทให้บริการลูกค้าใหม่ เมื่อวันที่ 1 ก.ค. 64 จำนวนรถ 70 คัน ส่งผลให้บริษัทมีรถที่ให้บริการรวม 516 คัน หรือคิดเป็นอัตราการเพิ่มขึ้น 15.69%
ล่าสุด บริษัทขยายธุรกิจใหม่ตกลงทำสัญญาให้บริการบริหารการเดินรถ (EV car back office service management) กับบริษัท อีวี มี พลัส จำกัด (EV ME PLUS) ดำเนินการในธุรกิจยานยนต์ไฟฟ้า เริ่มให้บริการ 1 ส.ค. 64 ระยะเวลาสัญญา 1 ปี โดยการให้บริการรถเพิ่มและการขยายธุรกิจใหม่จะเริ่มรับรู้รายได้ในไตรมาส 3/64 นี้
“การให้บริการกับ อีวี มี พลัส มีความแตกต่างจากลักษณะการดำเนินธุรกิจหลัก ที่ให้บริการรถรับส่งบุคลากรโรงงานอุตสาหกรรม โดยบริษัทสามารถส่งบุคลากรที่มีทักษะ และความชำนาญเข้าร่วมการบริหารในธุรกิจที่เกี่ยวข้องกับรถ EV ดังกล่าวกับลูกค้า ซึ่งบริการดังกล่าวถือเป็นการกระจายความเสี่ยงที่มาของรายได้ให้มีความหลากหลาย และเป็นการเพิ่มโอกาสทางธุรกิจที่เกี่ยวข้องกับยานยนต์ไฟฟ้าในอนาคตต่อไป เพื่อเป็นการขยายฐานรายได้ของบริษัทให้เติบโตอย่างแข็งแกร่งต่อไปในอนาคต